《醉落魄（春云）》
宋代·李石

天低日暮。清商一曲行人住。著人意态如飞絮。才泊春衫，却被风吹去。

朝期暮约浑无据。同心结尽千千缕。今宵魂梦知何处。翠竹芭蕉，又下黄昏雨。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。